Mirko Fodor
Mirko Fodor (Zagreb, 22. listopada 1962.), hrvatski je televizijski i radijski voditelj i glumac. Djelatnik je Hrvatske radiotelevizije.

Biografija 
U rodnom gradu završio je osnovnu i srednju školu te diplomirao na Prirodoslovno-matematičkom fakultetu, smjer geografija.  U struci je radio kratko jer je kao vrlo mlad već angažiran na Hrvatskoj radioteleviziji. Oženjen je, ima dvoje djece i živi u Zagrebu.

Televizijska karijera 
Široj publici ostao je upamćen kao jedan od prvih voditelja emisije "Dobro jutro, Hrvatska" tijekom 1990-ih. Istovremeno je vrlo često vodio razne emisije zabavnog karaktera. Uređivao je i vodio razne mozaične i edukativne emisije na HRT-u, a privremeno je bio i voditelj vrlo popularnog kviza "Najslabija karika".

Također je vodio različite manifestacije, dobrotvorne koncerte, priredbe i događanja diljem Hrvatske. 
Na Hrvatskom radiju vodi emisiju "Globotomija".

Voditeljske uloge 
 "Globotomija" kao voditelj (2015. do danas)
 "Volim Hrvatsku" kao voditelj (2014. ; 2016.- danas)
 "Zvijezde pjevaju" kao natjecatelj (2014.)
 "Najslabija karika" kao voditelj (2010.)
 "U istom loncu" kao voditelj (2008.)
 "Ples sa zvijezdama" kao natjecatelj (2007.)
 "Uzmi ili ostavi" kao voditelj (2005.)
 "Dora" kao voditelj 
 "Bravo" kao voditelj (1997.)
 "Sedma noć" kao voditelj (1995.)
 "Dobro jutro, Hrvatska" kao voditelj (1993. - 2013. ; 2016. - danas)

Izvori

Vanjske veze 
 Slobodna Dalmacija.hr – Ojdana Koharević:  »Mirko Fodor: Volio bih podučavati mlade« (intervju)
 Discogs.com: Mirko Fodor
 IMDb: Mirko Fodor

Hrvatski TV-voditelji
Biografije, Zagreb